b'\n_START_ARTICLE_\nDeweyeva decimalna klasifikacija\n_START_SECTION_\nMelvil Dewey\n_START_PARAGRAPH_\nMelvil Dewey (1851 \xe2\x80\x93 1931) je bil ameri\xc5\xa1ki knji\xc5\xbeni\xc4\x8dar in u\xc4\x8ditelj, ki je zasnoval Deweyevo decimalno klasifikacijo in s tem pripomogel k razvoju knji\xc5\xbenic v za\xc4\x8detku 20. stoletja v Zdru\xc5\xbeenih dr\xc5\xbeavah. Bil je pobudnik anglo \xe2\x80\x93 ameri\xc5\xa1kega sodelovanja na podro\xc4\x8dju katalogizacije, predlagal pa je tudi, naj ALA (American Library Association) in LA UK (Library Association UK) zdru\xc5\xbeita prizadevanja za izdelavo enotnih katalogizacijskih pravil v angle\xc5\xa1ko govore\xc4\x8dih dr\xc5\xbeavah.\n_START_SECTION_\nKlasifikacija\n_START_PARAGRAPH_\nPrva izdaja Deweyevega klasifikacijskega sistema je iz\xc5\xa1la leta 1876 z naslovom\xc2\xa0\xc2\xbbA Classification and Subject Index for Cataloguing and Arranging the Books and Pamphlets of a Library\xc2\xab. Prva izdaja je imela samo 44 strani in je predlagala \xc5\xa1tevilke od 0 do 999, od katerih jih najmanj sto ni bilo uporabljenih. V kasnej\xc5\xa1ih izdajah so bile nato vklju\xc4\x8dene tudi decimalke, \xc5\xa1tevilke pod 100 pa so bile raz\xc5\xa1irjene na tri mesta ( npr. 001 namesto 1, 020 namesto 20 itd.). Svojo Decimalno klasifikacijo je pripravil kot nekak\xc5\xa1no sredstvo za izra\xc5\xbeanje odnosov med dokumenti in tudi za izra\xc5\xbeanje odnosov med disciplinami, temami. DDK je bila v ve\xc4\x8dji meri uporabljena za razvr\xc5\xa1\xc4\x8danje knjig na police. Uporabljajo jo tudi za klasifikacijo spletnih strani na internetu._NEWLINE_Dewey je pri reviziji klasifikacije sodeloval do svoje smrti. Ustanovil je tudi lastno zalo\xc5\xbebo, the Forest Press, da bi \xc5\xa1e naprej skrbel za klasifikacijo. Leta 1988 je to zalo\xc5\xbebo prevzel OCLC Online Computer Center, Inc., ki je \xc5\xa1e danes zadol\xc5\xbeen za klasifikacijo. OCLC je slovenskemu IZUM-u podoben v tem, da vzdr\xc5\xbeuje vzajemni katalog._NEWLINE_Obseg same klasifikacije se je od prve izdaje znatno pove\xc4\x8deval in leta 2003 je iz\xc5\xa1la \xc5\xbee 22. izdaja.'